**ПРОЕКТ!**

**ПРИЛОЖЕНИЕ № 1**

**Наредба за изменение и допълнение на Наредбата за управление на отпадъците и поддържане и опазване на чистотата на територията на Столична община**

*(Приета с Решение № 364 по Протокол № 84 от 25.06.2015 г., изм. и доп. - Решение № 759 по Протокол № 44 от 23.11.2017 г., изм. - Решение № 5922 от 8.05.2018 г. на ВАС по адм. д. № 13606/2016 г., VI о., изм. - Решение № 2021 от 13.04.2020 г. на АдмС - София по адм. д. № 11814/2019 г., потвърдено с Решение № 174 от 7.01.2021 г. на ВАС по адм. д. № 7820/2020 г., шесто отделение)*

**§1.** В Раздел Пети “УПРАВЛЕНИЕ НА ИЗЛЕЗЛИТЕ ОТ УПОТРЕБА МОТОРНИ ПРЕВОЗНИ СРЕДСТВА” се правят следните изменения:

1. В чл. 46, ал. 1 след израза “Столичен инспекторат” запетаята се заменя със съюза “и”, а изразът “и РУ на СДВР” се премахва, като целият текст добива следната редакция:

“Чл. 46. (1) Кметовете на районите назначават комисия с представители на Столичен инспекторат и районната общинска администрация за установяване на ИУМПС, собствеността на терена и собствеността на ИУМПС. На установените ИУМПС се залепва стикер - предписание, съгласно образец - Приложение № 1.”

2. В чл. 46, ал. 5, след точката се добавя ново изречение със следния текст:

“Заповедта се издава не по-късно от един месец от изтичането на срока по ал. 3.”

3. В чл. 46, се добавя нова ал. 6 със следния текст:

“(6) При постъпване на сигнал за наличието на ИУМПС върху имот общинска собственост кметовете на райони назначават комисията по ал. 1 в срок до един месец от датата на постъпване на сигнала.”

**§2.** В “ДОПЪЛНИТЕЛНИ РАЗПОРЕДБИ” се правят следните изменения:

1. В § 2, т. 7, буква а.) добива следната редакция:

“а/ моторно превозно средство с прекратена регистрация, което се намира върху имот – държавна или общинска собственост, за повече от три месеца от датата на прекратяване на регистрацията;”

2. В § 2, т. 7, буква б.) думите “две голини” се заменят с “три месеца”.